open-index/open-wikipedia-markdown huggingface dataset:
Ζακ Βαλέ

Ο **Ζακ Φαμπρίς Βαλέ** (, γενν. 24 Σεπτεμβρίου 1939) είναι Γάλλος πρωτοπόρος του διαδικτύου, επιστήμονας υπολογιστών, αστρονόμος, συγγραφέας, επενδυτής και μελετητής των UFO.

Ο Βαλέ γεννήθηκε στην πόλη Ποντουάζ και αρχικώς πήρε πτυχίο μαθηματικών από το Πανεπιστήμιο της Σορβόννης το 1959 και μεταπτυχιακό δίπλωμα στην αστροφυσική από το Πανεπιστήμιο Λιλ Νορ το 1961. Το ίδιο έτος άρχισε να εργάζεται στο Αστεροσκοπείο των Παρισίων, αλλά και πήρε το Βραβείο «Ιούλιος Βερν» για το πρώτο του μυθιστόρημα επιστημονικής φαντασίας, το *Le Sub-espace*, που δημοσίευσε υπό το ψευδώνυμο «Ζερόμ Σεριέλ» (*Jérôme Sériel*).

Το επόμενο έτος, το 1962, ο Βαλέ πήγε στις ΗΠΑ, όπου εργάσθηκε ως βοηθός του συμπατριώτη του Ζεράρ ντε Βοκουλέρ στο Πανεπιστήμιο του Τέξας στο Ώστιν και στο Αστεροσκοπείο Μακντόναλντ, συντάσσοντας τον πρώτο χάρτη πληροφορικής του πλανήτη Άρη για λογαριασμό της NASA. Το 1963 εγκαταστάθηκε στο Σικάγο και έγινε αναλυτής συστημάτων στο Πανεπιστήμιο Νορθουέστερν, ενώ παράλληλα άρχισε να συνεργάζεται με τον Γιόζεφ Άλλεν Χάινεκ στη μελέτη των UFO. Αργότερα εργάσθηκε για τη δημιουργία του ARPANET, προδρόμου του σημερινού Διαδικτύου.

## Παραπομπές


## Εξωτερικοί σύνδεσμοι
* Επίσημος ιστότοπος

Κατηγορία:Γάλλοι αστρονόμοι
Κατηγορία:Γάλλοι επιστήμονες υπολογιστών
Κατηγορία:Γάλλοι συγγραφείς επιστημονικής φαντασίας
Κατηγορία:Απόφοιτοι του Πανεπιστημίου του Παρισιού
Νινόν Βαλέν

Η **Εζενί «Νινόν» Βαλέν** (, 8 Σεπτεμβρίου 1886 – 22 Νοεμβρίου 1961) ήταν Γαλλίδα υψίφωνος τραγουδίστρια της όπερας, που απέκτησε δημοφιλία και στην οπερέτα, καθώς και με συνυλίες κλασικού τραγουδιού σε μια διεθνή σταδιοδρομία τεσσάρων δεκαετιών.

Η Βαλέν γεννήθηκε στην κοινότητα Μονταλιέ-Βερσιέ, περίπου 50 χιλιόμετρα ανατολικά της Λυών. Σπούδασε στο Ωδείο της Λυών και αργότερα στο Παρίσι. Αρχικώς δεν είχε πρόθεση να ερμηνεύσει όπερα, όμως αυτό άλλαξε όταν ο Κλωντ Ντεμπυσί την επέλεξε να τραγουδήσει την «ουράνια φωνή» στην παγκόσμια πρεμιέρα του έργου του *Το μαρτύριον του Αγίου Σεβαστιανού* (22 Μαΐου 1911).

## Παραπομπές


## Πηγές
* Το λήμμα «Βαλλέν Νινόν» στη *Νέα Ελληνική Εγκυκλοπαίδεια* «Χάρη Πάτση», τόμος 7, σελ. 705

Κατηγορία:Γαλλίδες τραγουδίστριες
Κατηγορία:Υψίφωνοι
Αντρέ Όσκαρ Βάλενμπεργκ

Ο **Αντρέ Όσκαρ Βάλενμπεργκ** (, 19 Νοεμβρίου 1816) – 12 Ιανουαρίου 1886) ήταν Σουηδός βιομήχανος, τραπεζίτης, οικονομολόγος και πολιτικός. Υπήρξε ένα από τα πρώτα εξέχοντα μέλη της διακεκριμένης Οικογένειας Βάλενμπεργκ και ο ίδιος υπερπολύτεκνος, με 18 τέκνα από δύο συζύγους.

Ο Αντρέ Όσκαρ ήταν γιος του (Λουθηρανού) Επισκόπου του Λινσέπινγκ Μάρκου Βάλενμπεργκ (1774-1833) και της συζύγου του Άννας Λαυρεντίας Μπάρφοτ (*Anna Laurentia Barfoth*, 1783-1862), όντας ο νεότερος από τρεις αδελφούς. Πήγε σχολείο στο Λινσέπινγκ και μετά από ένα θαλάσσιο ταξίδι στην Καραϊβική εγγράφηκε στη σουηδική σχολή Αξιωματικών του Πολεμικού Ναυτικού. Μετά την αποφοίτησή του υπηρέτησε για αρκετά χρόνια στο πολεμικό ναυτικό και συμμετέσχε στον αποκλεισμό των γερμανικών ακτών του 1849. Το 1851 παραιτήθηκε με σκοπό να πολιτευθεί, αλλά άρχισε και την ενασχόληση με τον κόσμο των επιχειρήσεων. Από το 1853 έως το 1865 ήταν εκπρόσωπος στη Συνέλευση των Τάξεων (την παλαιά μορφή της σουηδικής βουλής), Η επιθυμία του να γίνει τραπεζίτης χρονολογείται από την παρουσία του στις ΗΠΑ κατά την οικονομική κρίση του 1837, όπου «έμαθε το πώς ΔΕΝ πρέπει να διοικείται μία τράπεζα». Το 1855 εγκαταστάθηκε οριστικά στη Στοκχόλμη, όπου το επόμενο έτος ίδρυσε την τράπεζα «Stockholms Enskilda Bank», της οποίας το αρχικό κεφάλαιο, 1 δισεκ. κορόνες, εξασφαλίσθηκε μέσα σε δύο μόλις ημέρες από πωλήσεις μετοχών της. Παρά τις μετέπειτα δραστηριότητές του, παρέμεινε CEO σε αυτή την τράπεζα μέχρι τον θάνατό του. Ως τραπεζίτης, ο Βάλενμπεργκ υπήρξε πραγματικά πρωτοπόρος στην Ευρώπη. Εισήγαγε τα άτοκα γραμμάτια, υψηλά επιτόκια για τους καταθέτες και το 1861 συμμετέσχε στην ίδρυση της Τραπέζης Υποθηκών της Στοκχόλμης (*Stockholms hypotekskassa*). Μετά τη σχετική μεταρρύθμιση, εκλέχθηκε βουλευτής στην Άνω Βουλή (*Första kammaren*) εκπροσωπώντας τη Στοκχόλμη από το 1865 μέχρι τον θάνατό του. Επιπλέον ήταν μέλος του δημοτικού συμβουλίου της Στοκχόλμης.

## Παραπομπές


## Πηγές
* 
* 
* 
* Το λήμμα «Βάλλενμπεργκ Ανδρέας-Όσκαρ» στη *Νέα Ελληνική Εγκυκλοπαίδεια* «Χάρη Πάτση», τόμος 7, σελ. 705

Κατηγορία:Σουηδοί επιχειρηματίες
Κατηγορία:Σουηδοί πολιτικοί
Τέο Γιέργκενσμαν

Ο **Τέοντορ Φραντς Γιέργκενσμαν** (, 29 Σεπτεμβρίου 1948 – 6 Οκτωβρίου 2025) ήταν Γερμανός κλαρινετίστας της τζαζ μουσικής και μουσικοδιδάσκαλος, γνωστός στη σταδιοδρομία του ως **Τέο Γιέργκενσμαν**. Ανήκε στη δεύτερη γενεά των μουσικών της «ευρωπαϊκής ελεύθερης τζαζ» και στο ρεύμα «αναγέννησης του κλαρίνου» στην τζαζ και την αυτοσχεδιαστική μουσική γενικότερα. Υπήρξε ένας από τους λίγους κλαρινετίστες για τους οποίους οι σόλο ηχογραφήσεις χωρίς συνοδεία άλλων οργάνων απετέλεσαν ένα σημαντικό μέρος της σταδιοδρομίας τους. Το 1975 δημιούργησε ένα κουαρτέτο από κλαρινετίστες, το «Clarinet Contrast», ενώ το 1997 ιδρύθηκε ένα άλλο κουαρτέτο που πήρε το όνομά του.

Ο Γιέργκεσμαν γεννήθηκε στο Μπότροπ της Βόρειας Ρηνανίας-Βεστφαλίας, έχοντας καταγωγή από την Ανατολική Πρωσία από την πλευρά της μητέρας του. Σπούδασε χημική τεχνολογία σε τεχνική σχολή, ενώ άρχισε να παίζει κλαρίνο σε ηλικία 18 ετών. Από το 1969 έως το 1972 πήρε μουσικά μαθήματα στην Ανώτατη Σχολή Φολκβανγκ του Έσσεν. Επίσης είχε σπουδάσει «κοινωνική παιδαγωγική» και εργάσθηκε με παιδιά με ειδικές ανάγκες επί μερικά εξάμηνα. Η πρώτη μεγάλη εκδήλωση στην οποία συμμετέσχε ήταν το Φεστιβάλ Τζαζ της Φραγκφούρτης το 1972, ως μέλος του «Contact Trio». Από το 1975 άρχισε την επαγγελματική του πλέον ενασχόληση με τη μουσική. Αρχικώς έπαιζε με ενισχυτές σε συγκροτήματα της ροκ-τζαζ, καθώς δεν υπήρχε συγκρότημα της αμιγούς τζαζ τότε στη Β. Ρηνανία-Βεστφαλία.

## Παραπομπές

Κατηγορία:Γερμανοί μουσικοί
Κατηγορία:Τζαζ μουσικοί
Κατηγορία:Κλαρινετίστες
Αντώνιος Βαλλεστέρ

Ο **Αντώνιος Βαλλεστέρ** (, 14ος αιώνας) ήταν ο Λατίνος αρχιεπίσκοπος Αθηνών από το 1370 μέχρι το 1387. Υπήρξε βαθύς γνώστης και μελετητής των ελληνικών γραμμάτων. Ο Βαλλεστέρ πήρε το μέρος του βασιλέα Πέτρου Δ΄ της Αραγωνίας κατά τη διαμάχη του με τη Μαρία της Σικελίας, κόρη του βασιλέως Φρειδερίκου Γ΄ της Σικελίας, για τη διαδοχή του Δουκάτου των Αθηνών. Επειδή η Μαρία ήταν πολύ νεαρή σε ηλικία, η διαδοχή δεν άρεσε στους Καταλανούς Αθηνών, κυρίως λόγω της τουρκικής απειλής. Για τούτο, εκτός από τον αρχιεπίσκοπο Βαλλεστέρ, και οι αρχιεπίσκοποι Σίμων των Θηβών και Ματθαίος των Νέων Πατρών, καθώς και οι κυριότεροι βαρόνοι και ιππότες τάχθηκαν με το μέρος του Πέτρου Δ΄. Μεταξύ αυτών ήταν ο κόμης των Σαλώνων και ηγέτης της Λαμίας Λουδοβίκος Φαδρίκ, ο εξάδελφός του δον Ιωάννης του Αραγωνικού, ο Κόμης της Δημητριάδος (*Mitre*) στον κόλπο του Βόλου, οι διοικητές των πόλεων της Αθήνας, Λεβαδείας, Σαλώνων και Νέων Πατρών και πολλοί άλλοι, όπως και οι περισσότεροι υπήκοοί τους για λόγους ασφάλειας.

## Παραπομπές


## Πηγές
* Το ομώνυμο λήμμα στη *Νέα Ελληνική Εγκυκλοπαίδεια* «Χάρη Πάτση», τόμος 7, σελ. 707

Αντωνιος Βαλλεστερ
Καινούργια Χώρα Λακωνίας

Η **Καινούργια Χώρα** είναι σχεδόν ακατοίκητος οικισμός της Πελοποννήσου στην Λακωνία.  

## Γενικά στοιχεία
Η Καινούργια Χώρα βρίσκεται στο νότιο τμήμα της χερσονήσου Ταϋγέτου (Μάνης) σε υψόμετρο 420 μέτρα. και σε απόσταση 63 χιλιόμετρα Ν.-ΝΔ. από το Γύθειο.  Έχει χαρακτηριστεί παραδοσιακός οικισμός από το 1978. Στην είσοδο του χωριού είναι το εκκλησάκι Κοίμηση της Παναγίας (του 1865) και στα βόρειατ ο πρόσφατα ανακαινισμένο εκκλησάκι μεγαλιθικού τύπου Άγιοι Ανάργυροι. 

Ο Γάλλος περιηγητής Φρανσουά Πουκεβίλ τα αναφέρει ως *Kenouria-Chora* στο «Ταξίδι στην Ελλάδα» (Voyage dans la Grece - *VI, 611)*. Στην Εκστρατεία του Μοριά καταγράφεται με την ονομασία *Kaenouria-Khora* να υπάγεται στην Επαρχία Ανατολικής Σπάρτης (*Sparte Orientale*) → Τμήμα Λάγιας (*Section de* *Lagia*) και να έχει πληθυσμό 22 οικογένειες (συνολικά 105 άτομα). Στο Αρχείο Ιωάννου Καποδίστρια αναφέρεται ως Καινούργια Χωριά στην Επαρχία Ανατολικής Σπάρτης → Τμήμα Λάγιας με 22 οικογένειες (συν. 96 άτομα). 

## Διοικητικά στοιχεία
Αναφέρεται επίσημα, μετά την τουρκοκρατία το 1835, να προσαρτάται στον τότε δήμο Ταινάρου. Σύμφωνα με το πρόγραμμα «Καλλικράτης» και την τροποποίησή Κλεισθένης Ι, ανήκει στην Κοινότητα Λαγίας, που υπάγεται στη Δημοτική Ενότητα Ανατολικής Μάνης του  Δήμου Ανατολικής Μάνης και σύμφωνα με την απογραφή 2021 απογράφησαν 4 κάτοικοι ενώ το 2011 ήταν 14.

## Εξωτερικοί σύνδεσμοι

* Δεβουριάνοι (Καινούργια Χώρα) στον ιστότοπο Μανιάτικα.
* Η εκκλησία Κοίμηση της Παναγίας (φωτογραφίες) στον ιστότοπο Ναοί στη Μάνη.

## Παραπομπές


Καινούργια Χώρα
Καινούργια Χώρα
Κορογονιάνικα Λακωνίας

Τα **Κορογονιάνικα** είναι σχεδόν ακατοίκητος οικισμός της Πελοποννήσου στην Λακωνία.  

## Γενικά στοιχεία
Τα Κορογονιάνικα βρίσκονται στο νότιο τμήμα της χερσονήσου Ταϋγέτου (Μάνης), στη πλαγιά λόφου σε υψόμετρο 380 μέτρα πάνω από οροπέδιο ανάμεσα στον ισθμό που συνδέει το Ακρωτήριο Ταίναρο με το χωριό Λάγια. Απέχουν 62 χιλιόμετρα Ν.-ΝΔ. από το Γύθειο και έχουν χαρακτηριστεί παραδοσιακός οικισμός από το 1978. Από την κορυφή του λόφου το χωριό έχει θέα μέχρι το ακρωτήρι Ταίναρο και θρησκευτικά αξιοθέατά του είναι οι εκκλησίες της Αγίας Τριάδας, του Άη Φίλιππα και της Υπαπαντής. 

Ο Γάλλος περιηγητής Φρανσουά Πουκεβίλ τα αναφέρει ως *Carogonianica*  στο «Ταξίδι στην Ελλάδα» (Voyage dans la Grece - *VI, 611)*. Στην Εκστρατεία του Μοριά καταγράφεται με την ονομασία *Korogonianika*  να υπάγεται στην Επαρχία Ανατολικής Σπάρτης (*Sparte Orientale*) → Τμήμα Λάγιας (*Section de* *Lagia*) και να έχει πληθυσμό 15 οικογένειες (συνολικά 71 άτομα). Στο Αρχείο Ιωάννου Καποδίστρια αναφέρεται ως Κορογονιάνικα στην Επαρχία Ανατολικής Σπάρτης → Τμήμα Λάγιας με 12 οικογένειες (συν. 55 άτομα). 

## Διοικητικά στοιχεία
Αναφέρονται επίσημα, μετά την τουρκοκρατία το 1835, γραμμένα *Κορογωνιάνικα* (με "ω"), να προσαρτώνται στον τότε δήμο Ταινάρου μέχρι το 1940 οπότε μετονομάστηκε σε Κορογονιάνικα (με "ο"). Σύμφωνα με το πρόγραμμα «Καλλικράτης» και την τροποποίησή Κλεισθένης Ι, ανήκει στην Κοινότητα Λαγίας, που υπάγεται στη Δημοτική Ενότητα Ανατολικής Μάνης του  Δήμου Ανατολικής Μάνης και σύμφωνα με την απογραφή 2021 απογράφηκε 1 κάτοικος ενώ το 2011 ήταν 12.

## Εξωτερικοί σύνδεσμοι

* Τα Κορογονιάνικα στον ιστότοπο topoguide.

## Παραπομπές


Κορογονιάνικα
Κορογονιάνικα
Μαρμάρι Λακωνίας

Το **Μαρμάρι** είναι πολύ μικρός οικισμός και παραλία της Πελοποννήσου στην Λακωνία.  

## Γενικά στοιχεία
Το Μαρμάρι βρίσκεται στο νότιο τμήμα της χερσονήσου Ταϋγέτου (Μάνης), κοντά στα δυτικά παράλια του Μεσσηνιακού κόλπου, σε υψόμετρο 40 μέτρα ενώ απέχει 63 χιλιόμετρα Ν.-ΝΔ. από το Γύθειο. Το χωριό οφείλει το όνομα του από το αρχαίο λατομείο λευκού μαρμάρου που έχει βρεθεί στην κοντινή περιοχή του Ταινάρου. Αποτελεί καλοκαιρινό τουριστικό προορισμό εξ' αιτίας της παραλίας του, που στην πραγματικότητα είναι δύο, με ψιλή άμμο, γαλαζοπράσινα και ρηχά νερά.  

Αναφέρονται επίσημα, μετά την τουρκοκρατία το 1897, να προσαρτάται στον τότε δήμο Λαγείας. Σύμφωνα με το πρόγραμμα «Καλλικράτης» και την τροποποίησή Κλεισθένης Ι, ανήκει στην Κοινότητα Λαγίας, που υπάγεται στη Δημοτική Ενότητα Ανατολικής Μάνης του  Δήμου Ανατολικής Μάνης και σύμφωνα με την απογραφή 2021 απογράφηκε 11 κάτοικοι ενώ το 2011 ήταν 11.

## Εξωτερικοί σύνδεσμοι

* Το Μαρμάρι και οι παραλίες του (Ν.Λακωνίας) ΑΝΩΘΕΝ στο youtube.
* Μαρμάρι: Το “διαμάντι” της Λακωνικής Μάνης από τον ιστότοπο news24/7.

## Παραπομπές


Μαρμάρι
Μαρμάρι
Πορτ Χιουζ (Νότια Αυστραλία)

Το **Πορτ Χιουζ** () είναι πόλη και τοποθεσία στην αυστραλιανή πολιτεία της Νότιας Αυστραλίας που βρίσκεται στη βόρεια χερσόνησο Γιορκ, περίπου 135 χιλιόμετρα βορειοδυτικά της πρωτεύουσας της πολιτείας, Αδελαΐδας.   Θεωρείται μέρος της αστικής περιοχής Μούντα από την Αυστραλιανή Στατιστική Υπηρεσία.

Κατά την απογραφή που πραγματοποιήθηκε τον Αύγουστο του 2021 ο πληθυσμός ήταν 647 κάτοικοι.
 
Το Πορτ Χιουζ ερευνήθηκε τον Απρίλιο του 1863 και πήρε το όνομά της από τον Σερ Γουάτσον Χιουζ. Τα όρια της πόλης επεκτάθηκαν τον Απρίλιο του 1960 και ξανά τον Οκτώβριο του 1985. Τα όρια για την περιοχή που είναι τώρα δημιουργήθηκαν τον Ιανουάριο του 1999, τα οποία περιλαμβάνουν την πλήρη έκταση της πρώην κυβερνητικής πόλης. Η περιοχή διευρύνθηκε τον Ιούλιο του 2008 με την προσθήκη γης από την γειτονική περιοχή Μούντα Μπέι.

## Παραπομπές


Κατηγορία:Πόλεις της Αυστραλίας
Μίντλετον (Νότια Αυστραλία)

Το **Μίντλετον** () είναι πόλη στη Νότια Αυστραλία στο ανατολικό άκρο της νότιας ακτής της χερσονήσου Φλεριέ. Βρίσκεται ανάμεσα στις πόλεις Πορτ Έλιοτ και Γκούλβα.

Σύμφωνα με την απογραφή που πραγματοποιήθηκε το 2021 ο πληθυσμός  του Μίντλετον ανέρχεται σε 1057 κατοίκους.

Το Μίντλετον βρίσκεται εντός της ομοσπονδιακής περιφέρειας Μάγιο,  της πολιτειακής εκλογικής περιφέρειας Φίννις και της τοπικής αυτοδιοίκησης του Συμβουλίου της Αλεξάνδρειας.

## Παραπομπές


Κατηγορία:Πόλεις της Αυστραλίας
Cry Little Sister

Το "**Cry Little Sister**" είναι τραγούδι που γράφτηκαν από τον Αγγλό τραγουδιστή-συγγενή Τζέραρντ ΜακΜάχον (με το ψευδώνυμο Τζέραρντ ΜακΜαν) και Μάικλ Μαϊνιέρι. Το τραγούδι ερμηνεύτηκε από τον ΜακΜάχον για το soundtrack της ταινίας του 1987, *[[Τα Παιδιά της Νύχτας (ταινία, 1987)|Τα Παιδιά της Νύχτας]]*. Το αρχικό τραγούδι απέτυχε να μπει στα chart, αν και μπήκε στα charts της Αυστραλίας και του Ηνωμένου Βασιλείου το 2003, όταν το κομμάτι έγινε remix από τους Lost Brothers.

Το τραγούδι έχει διασκευαστεί από πολλά άλλα συγκροτήματα. Οι Aiden ηχογράφησε μια διασκευή για το soundtrack της συνέχειας του 2008, *Τα Παιδιά της Νύχτας 2: Η Φυλη,* και εμφανίστηκε ξανά στους τίτλους τέλους της ταινίας *Τα Παιδιά της Νύχτας 2: Η Δίψα (2010).* Το 2010, οι Seasons After σημείωσε επιτυχία στο top 20 στο Mainstream Rock Songs του *[[Billboard]]* με την δική τους εκδοχή του τραγουδιού, αφού συμπεριλήφθηκε στο άλμπουμ τους *Through Tomorrow τ*ου 2010. Οκτώ χρόνια αργότερα, το συγκρότημα του Μέριλυν Μάνσον κυκλοφόρησε τη διασκευή τους ως single, αφού εμφανίστηκε σε ένα διαφημιστικό τρέιλερ για την τηλεοπτική σειρά *Titans.*

## Ηχογραφή
Το τραγούδι ηχογραφήθηκε στο Electric Lady Studios του Τζίμι Χέντριξ στο Γκρίνιτς Βίλατζ της Νέας Υόρκης. Είκοσι νέοι τραγουδιστές από τη Νέα Υόρκη ηχογράφησαν την παιδική χορωδία στο ρεφρέν, με κάθε φωνή να ηχογραφείται ξεχωριστά, έτσι ώστε ο ΜακΜάχον να μπορεί να τους κανονίσει για να έχει το υποβλητικό αποτέλεσμα που είχε ακούσει στο κεφάλι του.

Η Atlantic Records θεώρησε ότι το τραγούδι "ακούγεται πολύ φουτουριστικό" και δεν ταίριαζε με αυτό που ήταν δημοφιλές στο ραδιόφωνο εκείνη την εποχή. Η δισκογραφική εταιρεία προσφέρθηκε να το τραγουδήσει κάποιος άλλος αντί του ΜακΜάχον, και είχε τραγουδιστές όπως ο Φιλ Κόλινς και ο Στιβ Πέρι να ηχογραφήσουν το τραγούδι, αλλά ο Σουμάχερ απέρριψε τις εκδοχές τους και επέμεινε να αφήσει τον ΜακΜάχον να τραγουδήσει το τραγούδι του στο soundtrack της ταινίας.

## Παραπομπές


Κατηγορία:Singles του 2018
Κατηγορία:Singles της Atlantic Records
Κατηγορία:Τραγούδια του 1987
Κατηγορία:Singles του 1987
Κατηγορία:Τραγούδια γραμμένα για ταινίες
Λε Σεν (Ωμπ)

Το **Λε Σεν** (, ) είναι γαλλική κοινότητα στο νομό της Ωμπ, στη διοικητική περιοχή του Γκραντ Εστ.

## Παραπομπές


## Εξωτερικοί σύνδεσμοι
* 
*  

Κατηγορία:Κοινότητες της Ωμπ
Κονάκια Λακωνίας

Τα **Κονάκια** είναι οικισμός της Πελοποννήσου στην Λακωνία.

## Γεωγραφικά - ιστορικά στοιχεία
Τα Κονάκια βρίσκονται στη Χερσόνησο Ταϋγέτου - Μάνη και τους νοτιοανατολικούς πρόποδες του Ταϋγέτου, σε υψόμετρο 220 μέτρα. Απέχουν περίπου 13 χιλιόμετρα δυτικά από το κέντρο του Γυθείου (έδρα του δήμου) και 47 χιλιόμετρα νότια από την Σπάρτη. Στα δυτικά και κοντινή απόσταση από το χωριό είναι η Μονή του Αγίου Γεωργίου (του 12ου αιώνα) με τον Ιερό Ναό του Αγίου Γεωργίου. Αξιοθέατα είναι οι πύργοι των οικογενειών Πετράκου (μη κατοικίσιμος) και Κοντάκου, καθώς και το κτίριο Ξανθάκου που είναι ανωκάτωγο κτίσμα με κάτοψη σχήματος Γ και χρονολογείται στις πρώτες δεκαετίες του 19ου αιώνα. 

Στην Εκστρατεία του Μοριά καταγράφεται με την ονομασία *Konakia* να υπάγεται στην Επαρχία Ανατολικής Σπάρτης (*Sparte Orientale*) → Τμήμα Μαλευρίου (*Section* *de Malévri*) και να έχει πληθυσμό 42 οικογένειες (συνολικά 200 άτομα). Στο Αρχείο Ιωάννου Καποδίστρια αναφέρεται ως *Κονάκια* στην Επαρχία Ανατολικής Σπάρτης → Τμήμα Φωκά με 42 οικογένειες (συν. 163 άτομα).   

## Διοικητικά - πληθυσμιακά στοιχεία
Αναφέρονται επίσημα, μετά την Τουρκοκρατία το 1835, να προσαρτώνται στον τότε δήμο Σμήνους και το 1912 να ορίζονται έδρα της ομώνυμης νεοϊδρυθείσας κοινότητας. Σύμφωνα με το πρόγραμμα «Καλλικράτης» και την τροποποίησή Κλεισθένης Ι, μαζί με την Πιλάλα αποτελούν  την Κοινότητα Κονακίων, που υπάγεται στη Δημοτική Ενότητα Γυθείου του Δήμου Ανατολικής Μάνης και σύμφωνα με την απογραφή 2021 απογράφησαν 107 κάτοικοι.   

Οι απογραφές πληθυσμού είναι:  

## Σημείωση
Κονάκια ονομαζόταν μέχρι το 1975 ο οικισμός Κάτω Καρέα στην Δημοτική Ενότητα Οιτύλου στον ίδιο δήμο.

## Εξωτερικοί σύνδεσμοι

* Τα Κονάκια και η Πιλάλα από ψηλά. στο https://www.youtube.com/.
* Μονή και Ναός του Αγίου Γεωργίου στον ιστότοπο https://lakonia.mobi/.

## Παραπομπές


Κονάκια
Κονάκια
Κατάλογος μαραθωνίων της Ελλάδας

Ο **κατάλογος [[Μαραθώνιος|μαραθωνίων]] της [[Ελλάδα]]ς** περιλαμβάνει όλους τους επίσημους αγώνες τρεξίματος μαραθώνιας απόστασης που διοργανώνονται στη χώρα, τόσο σε αστικές διαδρομές όσο και σε ορεινά τερέν. Οι μαραθώνιοι στην Ελλάδα γνωρίζουν σημαντική ανάπτυξη τις τελευταίες δεκαετίες, προσελκύοντας χιλιάδες δρομείς από την Ελλάδα και το εξωτερικό. Πέρα από τον Αυθεντικό Μαραθώνιο της Αθήνας, έχουν καθιερωθεί και άλλοι σημαντικοί αγώνες σε μεγάλες πόλεις και τουριστικές περιοχές, συμβάλλοντας στην προώθηση του μαζικού αθλητισμού και του αθλητικού τουρισμού.

## Κατάλογος μαραθωνίων
Η σειρά κατάταξης των αγώνων βασίζεται στην παλαιότητα της διοργάνωσης, ενώ ο μήνας διεξαγωγής αναφέρεται στον πιο πρόσφατο πρόσφατο μαραθώνιο.

## Παραπομπές

Κατηγορία:Μαραθώνιος
Κατηγορία:Αθλητισμός στην Ελλάδα
Ισπανικό πρωτάθλημα ποδοσφαίρου ανδρών 2001-02

Το **Ισπανικό πρωτάθλημα ποδοσφαίρου ανδρών 2001-02** ήταν η 71η σεζόν της Πριμέρα Ντιβισιόν. Ξεκίνησε στις 25 Αυγούστου 2001 και ολοκληρώθηκε στις 11 Μαΐου 2002.

Κάτοχος του τίτλου ήταν η Ρεάλ Μαδρίτης, η οποία βγήκε τρίτη. Πρωταθλήτρια στέφθηκε για πέμπτη φορά στην ιστορία της η Βαλένθια.

## Ομάδες

(*) Προβιβάστηκε από τη Σεγούντα Ντιβισιόν

## Βαθμολογία

## Παραπομπές



Κατηγορία:Πριμέρα Ντιβιζιόν
Κατηγορία:Εγχώρια ποδοσφαιρικά πρωταθλήματα 2001-2002
Ντομπροτίν

Το **Ντομπροτίν** (σερβικά: *Добротин*) είναι χωριό στον δήμο Λέσκοβατς της Σερβίας. Σύμφωνα με την απογραφή του 2022, ο πληθυσμός του ανέρχεται στους 262 κατοίκους (129 άνδρες και 133 γυναίκες).

## Γενικά και ιστορικά στοιχεία
Το Ντομπροτίν βρίσκεται στη νότια Σερβία, κοντά στην πόλη του Λέσκοβατς. Η ονομασία του μεταφράζεται ως το χωριό των «καλών ανθρώπων». Κτισμένο στη δεξιά όχθη του ποταμού Νότιου Μοράβα, φαίνεται να ιδρύθηκε, σύμφωνα με τα διαθέσιμα ιστορικά στοιχεία, κατά τον 16ο αιώνα. Με βάση την απογραφή του 1991, η οποία ήταν και η τελευταία που διεξήχθη επί ενιαίας Γιουγκοσλαβίας, ζούσαν σε αυτό 328 άτομα, με τον πληθυσμό του έκτοτε να μειώνεται συνεχώς. Το χωριό διαθέτει σχολείο, ενώ οι κάτοικοί του ασχολούνται κυρίως με την κτηνοτροφία και - κατά τους θερινούς μήνες - με τον τουρισμό. 

## Απογραφές πληθυσμού

## Παραπομπές


Κατηγορία:Χωριά της Σερβίας
Κρήνη Λακωνίας

Η **Κρήνη** είναι μικρός οικισμός της Πελοποννήσου στην Λακωνία.

## Γενικά στοιχεία
Η Κρήνη βρίσκεται στη Χερσόνησο Ταϋγέτου - Μάνη και τους νοτιοανατολικούς πρόποδες του Ταϋγέτου, σε υψόμετρο 254 μέτρα. Απέχει περίπου 43 χιλιόμετρα Ν. από την Σπάρτη και 13 χιλιόμετρα Δ.-ΒΔ. από το Γύθειο (έδρα του δήμου - μέσω Μυρσίνης) ενώ ανατολικά του περνάει ο ποταμός Σμήνος ή Μπαρδουνοπόταμος. 

Ο Γάλλος περιηγητής Φρανσουά Πουκεβίλ την αναφέρει ως Palova στο «Ταξίδι στην Ελλάδα» (Voyage dans la Grece). Στην Εκστρατεία του Μοριά καταγράφεται με την ονομασία *Palova* να υπάγεται στην Επαρχία Ανατολικής Σπάρτης (*Sparte Orientale*) → Τμήμα Μαλευρίου (*Section* *de Malévri*) και να έχει πληθυσμό 14 οικογένειες (συνολικά 67 άτομα). Στο Αρχείο Ιωάννου Καποδίστρια αναφέρεται ως *Λίμπερδον* στην Επαρχία Ανατολικής Σπάρτης → Τμήμα Φωκά με 14 οικογένειες (συν. 63 άτομα).

Αναφέρεται επίσημα, μετά την Τουρκοκρατία, με την παλιά του ονομασία *Παλοβά* το 1835 να προσαρτάται στον τότε δήμο Πολυαράβου. Το 1919 ορίστηκε έδρα της ομώνυμης νεοϊδρυθείσας κοινότητας ενώ το 1955 μετονομάστηκε σε Κρήνη. Σύμφωνα με το πρόγραμμα «Καλλικράτης» και την τροποποίησή Κλεισθένης Ι, μαζί με τον Αρβανίτη και το Σμήνος αποτελούν την κοινότητα Κρήνης, που ανήκει στη Δημοτική Ενότητα Γυθείου του Δήμου Ανατολικής Μάνης και σύμφωνα με την απογραφή 2021 απογράφησαν 46 κάτοικοι ενώ με αυτήν του 2011 ήταν 43.

## Παραπομπές


Κρήνη
Κρήνη
Σμήνος Λακωνίας

Το **Σμήνος** ή **Αχουμάτου** είναι μικρός οικισμός της Πελοποννήσου στην Λακωνία.

## Γενικά στοιχεία
Το Σμήνος βρίσκεται στη Χερσόνησο Ταϋγέτου - Μάνη και τους νοτιοανατολικούς πρόποδες του Ταϋγέτου, σε υψόμετρο 80 μέτρα. Απέχει περίπου 39 χιλιόμετρα νότια από την Σπάρτη και 10 χιλιόμετρα βορειοδυτικά  από το Γύθειο (έδρα του δήμου - μέσω Μυρσίνης) ενώ βορειοανατολικά του περνάει ο ποταμός Σμήνος ή Μπαρδουνοπόταμος. Μέσα από το χωριό περνάει πάνω το Ευρωπαϊκό μονοπάτι μεγάλων αποστάσεων Ε4 που ξεκινάει από τα Πυρηναία, περνά τις Άλπεις και καταλήγει στην Κύπρο. 

Αναφέρεται επίσημα, ως ξεχωριστός οικισμός το 1920 να προσαρτάται στην τότε κοινότητα Παλοβά (σημερινής Κρήνης) με την παλιά ονομασία *Αχουμάτου*. Το 1984 μετονομάστηκε σε Σμήνος. Σύμφωνα με το πρόγραμμα «Καλλικράτης» και την τροποποίησή Κλεισθένης Ι, μαζί με τον Αρβανίτη και την Κρήνη αποτελούν την κοινότητα Κρήνης, που ανήκει στη Δημοτική Ενότητα Γυθείου του Δήμου Ανατολικής Μάνης και σύμφωνα με την απογραφή 2021 απογράφησαν 24 κάτοικοι ενώ με αυτήν του 2011 ήταν 38.

## Παραπομπές


Σμήνος
Σμήνος
Κοτσυφιανά Χανίων

Τα **Κοτσυφιανά** είναι πολύ μικρός οικισμός της Κρήτης στην Περιφερειακή Ενότητα Χανίων.

## Γενικά στοιχεία
Τα Κοτσυφιανά βρίσκονται στις βορειοδυτικές πλαγιές του όρους Αποπηγάδι, σε υψόμετρο 630 μέτρα. Απέχει περίπου 27 χιλιόμετρα ΝΔ. από το Γεράνι (έδρα του δήμου) και 42 χιλιόμετρα Δ.-ΝΔ. από τα Χανιά. Αναφέρεται επίσημα, ως ξεχωριστός οικισμός το 1961 να προσαρτάται στον τότε κοινότητα Κακοπέτρου. Σύμφωνα με το πρόγραμμα «Καλλικράτης» και την τροποποίησή Κλεισθένης Ι, μαζί με τον Κακόπετρο και τα Μεσαύλια αποτελούν την κοινότητα Κακοπέτρου, που ανήκει στη Δημοτική Ενότητα Βουκολιών του Δήμου Πλατανιά και σύμφωνα με την απογραφή 2021 απογράφησαν 9 κάτοικοι ενώ με αυτήν του 2011 ήταν 10. 

## Εξωτερικοί σύνδεσμοι

* Κοτσιφιανά, Χανίων στον ιστότοπο ellinismos.gr.

## Παραπομπές


Κοτσυφιανά
Κοτσυφιανά
Κουλκουθιανά Χανίων

Τα **Κουλκουθιανά**, επίσης γνωστά ως **Κουλουκουθιανά**, είναι πολύ μικρός οικισμός της Κρήτης στην Περιφερειακή Ενότητα Χανίων.

## Γενικά στοιχεία
Τα Κουλκουθιανά βρίσκονται στο βόρειο τμήμα του νησιού σε υψόμετρο 90 μέτρα, δίπλα και ανατολικά του Ταυρωνίτη ποταμού. Απέχουν περίπου 11 χιλιόμετρα νοτιοδυτικά από το Γεράνι (έδρα του δήμου) και 27 χιλιόμετρα δυτικά από τα Χανιά. 

Αναφέρονται επίσημα, ως ξεχωριστός οικισμός για πρώτη φορά, το 1925 ως *Κουλουκουθιανά* να προσαρτάται στην τότε κοινότητα Βουκολιών. Σύμφωνα με το πρόγραμμα «Καλλικράτης» και την τροποποίησή Κλεισθένης Ι, ανήκουν στην κοινότητα Βουκολιών, που ανήκει στη Δημοτική Ενότητα Βουκολιών του Δήμου Πλατανιά και σύμφωνα με την απογραφή 2021 απογράφησαν 33 κάτοικοι ενώ με αυτήν του 2011 ήταν 49. 

## Παραπομπές


Κατηγορία:Χωριά της περιφερειακής ενότητας Χανίων
Κατηγορία:Δήμος Πλατανιά
Τζουζέπε Κολινιόν

[μικρογραφία|Τζουζέπε Κολινιόν, ''ο Προμηθέας κλέβει φωτιά από το άρμα του Απόλλωνα'' (1814), [Παλάτσο Πίττι|Παλάτσο Πιττι, Φλωρεντία|338x338εσ]]
Ο **Τζουζέπε Κολινιόν** (2 Μαρτίου 1778 – 10 Φεβρουαρίου 1863) ήταν Ιταλός ζωγράφος. Γεννήθηκε στο Καστελνουόβο Μπεραρντένγκα και ζωγράφιζε σε νεοκλασικό ύφος, κυρίως ιστορικά θέματα.

## Βιογραφία
Ήταν σύγχρονος των Pietro Benvenuti και Luigi Sabatelli. Το 1800 κέρδισε βραβείο στην Ακαδημία Καλών Τεχνών της Φλωρεντίας για μια ελαιογραφία με θέμα τον Ιωσήφ που πωλείται από τα αδέλφια του στους Ισμαηλίτες. Οι τοίχοι στην αίθουσα της ψυχής και ατην αίθουσα του Προμηθέα στο Παλάτσο Πίττι είναι ζωγραφισμένοι απο τον Τζουζέπε. Επίσης, το 1811 ανακηρύχθηκε επίτιμος καθηγητής της Ακαδημίας του Αγίου Λουκά στη Ρώμη. 

Μετακόμισε στη Σιένα το 1816 για να αναλάβει τη διεύθυνση της εκεί νεοϊδρυθείσας Ακαδημίας Καλών Τεχνών, της οποίας διετέλεσε πρώτος διευθυντής, αλλά το 1840 παραιτήθηκε από τη θέση λόγω ασθένειας. Πέθανε στη Φλωρεντία το 1863.

## Γκαλερί

Αρχείο:Giuseppe collignon, la morte di virginia.jpg|Τζουζέπε Κολινιόν, *Ο θάνατος της [[Σοφονίσβη|Σοφονίσβης]]* (1840, Μιλάνο)
Αρχείο:Giuseppe collignon, deposizione, 1807.jpg|Τζουζέπε Κολινιόν, *Αποκαθήλωση,* (1807), Σάντα Μαρία ντελ Πόπολο, Ρώμη
Αρχείο:Giuseppe collignon, calci e zete scacciano le arpie dalla tracia, 1820 ca.jpg|Τζουσέπε Κολινιόν, *Ο [[Κάλχας]] και ο [[Ζήτης]] διώχνουν τις [[Άρπυιες]] από τη [[Θράκη]]*, 1820.
Αρχείο:Allegory of Spring - sala di Prometeo.jpg|*Άνοιξη*
Αρχείο:Allegory of Winter - sala di Prometeo.jpg|*Χειμώνας*
Αρχείο:Allegory of Summer - sala di Prometeo.jpg|*Καλοκαίρι*
Αρχείο:Allegory of Autumn - sala di Prometeo.jpg|*Φθινόπωρο*


## Παραπομπές


Κατηγορία:Ιταλοί ζωγράφοι του 19ου αιώνα
Κουμούλι Χανίων

Το **Κουμούλι** είναι πολύ μικρός οικισμός της Κρήτης στην Περιφερειακή Ενότητα Χανίων.

## Γενικά στοιχεία
Το Κουμούλι βρίσκεται στο βόρειο τμήμα του νησιού, δίπλα στην Χερσόνησο Ροδωπού, σε υψόμετρο 150 μέτρα. Απέχει περίπου 13 χιλιόμετρα δυτικά από το Γεράνι (έδρα του δήμου) και 30 χιλιόμετρα δυτικά  από τα Χανιά ενώ στα νοτιοανατολικά του περνάει ο Β.Ο.Α.Κ.  

Αναφέρεται επίσημα, ως ξεχωριστός οικισμός το 1940 να προσαρτάται στην τότε κοινότητα Καμάρας-Κουμουλίου. Σύμφωνα με το πρόγραμμα «Καλλικράτης» και την τροποποίησή Κλεισθένης Ι, μαζί με την Καλυδονία, το Βένι, την Καμάρα και το Μελισσουργείο αποτελούν την κοινότητα Καλυδονίας, που ανήκει στη Δημοτική Ενότητα Κολυμβαρίου του Δήμου Πλατανιά και σύμφωνα με την απογραφή 2021 απογράφησαν 6 κάτοικοι ενώ με αυτήν του 2011 ήταν 7. 

## Παραπομπές


Κουμούλι
Κουμούλι
Φραντς Βάλνερ

Ο **Φραντς Ζέραφ Λάιντεζντορφ**, γνωστός με το καλλιτεχνικό ψευδώνυμο **Φραντς Βάλνερ** (, 25 Σεπτεμβρίου 1810 – 19 Ιανουαρίου 1876), ήταν Αυστριακός ηθοποιός, διευθυντής θεάτρων και συγγραφέας, που σταδιοδρομησε κυρίως στη Γερμανία.

Γεννήθηκε στη Βιέννη και οι γονείς του ονομάζονταν Μάρκους Μαξιμίλιαν Γιόζεφ και Καταρίνα, το γένος Σίλβα Ο Φραντς είχε επτά αδέλφια.

Ξεκίνησε τη σταδιοδρομία του ως ηθοποιός στο Κρεμς αν ντερ Ντόναου το 1830 και από τότε εισήγαγε το καλλιτεχνικό του ψευδώνυμο. Από το 1835 ήταν στο Theater an der Wien, όπου μπόρεσε να κερδίσει την πρώτη προσοχή τον επόμενο χρόνο με μερικούς πρωταγωνιστικούς ρόλους. Την ίδια χρονιά μετακόμισε στο Θέατρο στο Γιόζεφστατ (Βιέννη). Μετά από αυτό, πέρασε δύο έτη στο Λβιβ και στη συνέχεια (1848) στην Αγία Πετρούπολη και άλλα μέρη, ώσπου ανέλαβε τη διεύθυνση του θεάτρου στο Φράιμπουργκ το 1851, κατόπιν στο Μπάντεν-Μπάντεν και το 1853 στο Πόζεν. Από το 1855 διεύθυνε το μικρό βασιλικό θέατρο *Concordia-Theater* στο Βερολίνο. Το επεξέτεινε και σύντομα το οδήγησε σε μεγάλη δημοτικότητα δίνοντας του το όνομά του («Θέατρο του Βάλνερ») με κωμωδίες, κωμειδύλλια και βερολινέζικες «επιθεωρήσεις».

Σημαντικότατο θεωρείται το βιβλίο του *Ανασκοπήσεις στη θεατρική μου σταδιοδρομία*, που περιέχει πολύτιμα ιστορικά και θεωρητικά στοιχεία.

## Παραπομπές


## Πηγές
* Το λήμμα «Βάλλνερ Φραντς» στη *Νέα Ελληνική Εγκυκλοπαίδεια* «Χάρη Πάτση», τόμος 7, σελ. 711

Κατηγορία:Ηθοποιοί θεάτρου
Κατηγορία:Αυστριακοί θεατρικοί σκηνοθέτες
Κατηγορία:Αυστριακοί καλλιτέχνες
Ιβάν Βάλμπερχ

Ο **Ιβάν Ιβάνοβιτς Βάλμπερχ** (, 14 Ιουλίου 1766 &ndash; 26 Ιουλίου 1819) ήταν Ρώσος χορευτής, χορογράφος και χοροδιδάσκαλος. Κυριαρχούσε στον χώρο του μπαλέτου σε ολόκληρη τη Ρωσική Αυτοκρατορία στις αρχές του 19ου αιώνα και άσκησε τεράστια επίδραση στην ανάπτυξη του ξεχωριστού στιλ του ρωσικού μπαλέτου. Είχε ευρύτατη μόρφωση: γνώριζε ιστορία, φιλοσοφία και μυθολογία, ενώ μιλούσε καλά γαλλικά, ιταλικά και γερμανικά, έχοντας μεταφράσει στη ρωσική γλώσσα περί τα τριάντα γαλλικά θεατρικά έργα. Με τη σύζυγό του Σοφία Πέτροβνα απέκτησαν 14 τέκνα, μεταξύ των οποίων και την ηθοποιό Μαρία Βάλμπερχοβα.

## Παραπομπές


## Πηγές
* Τάσος Ν. Πετρής: το ομώνυμο λήμμα στη *Νέα Ελληνική Εγκυκλοπαίδεια* «Χάρη Πάτση», τόμος 7, σελ. 713

Κατηγορία:Ρώσοι χορευτές
Κατηγορία:Ρώσοι χορογράφοι
Κώστας Βαλλιανάκης

Ο **Κώστας Βαλλιανάκης** ήταν αγωνιστής στην Ελληνική Επανάσταση του 1821, καταγόμενος από τη Βόνιτσα.

Ο Βαλλιανάκης πολέμησε επικεφαλής μικρού στρατιωτικού σώματος και κατά τα πρώτα έτη της Επαναστάσεως έλαβε μέρος στις πολεμικές επιχειρήσεις του Αετού, του Βραχωρίου, στο Μακρυνόρος και σε άλλες. Το 1825 προβιβάσθηκε σε χιλίαρχο και πολέμησε στο Μεσολόγγι, υπερασπίζοντας μία από τις «ντάπιες» του κατά την Τρίτη πολιορκία. Μετά την Έξοδο του Μεσολογγίου, ο Βαλλιανάκης συνέχισε την πολεμική του δράση υπό τις διαταγές του Γ. Καραϊσκάκη και έλαβε μέρος στις Μάχες της Αράχωβας, της Δόμβραινας, της Φοντάνας και άλλες. Αλλά και μετά την ίδρυση του Ελληνικού Κράτους, ο Βαλλιανάκης διακρίθηκε στις επιχειρήσεις για την καταπολέμηση της ληστείας στη ύπαιθρο χώρα.
## Παραπομπές


## Πηγές
* Το ομώνυμο λήμμα στη *Νέα Ελληνική Εγκυκλοπαίδεια* «Χάρη Πάτση», τόμος 7, σελ. 708

Κατηγορία:Οπλαρχηγοί του 1821
Θέογνις

Με το όνομα **Θέογνις** είναι  γνωστοί οι:

* Θέογνις ο Μεγαρεύς, 5ος αιώνας π.Χ.
* Θέογνις Νικαίας, 4ος αιώνας
Βαλντάι

Το **Βαλντάι** () είναι πόλη της Ευρωπαϊκής Ρωσίας, έδρα του ομώνυμου Διαμερίσματος Βαλντάισκι στην Περιφέρεια Νόβγκοροντ. Ο πληθυσμός του Βαλντάι το 2021 ήταν 14.074 κάτοικοι έναντι 19.173 κατοίκων στην τελευταία σοβιετική απογραφή, το 1989. Η πόλη είναι κτισμένη στη νοτιοδυτική όχθη της ομώνυμης λίμνης Βαλντάισκογιε, που είναι η μεγαλύτερη στην ομάδα λιμνών στην ανώτερη περιοχή των Υψωμάτων Βαλντάι. Ο Αυτοκινητόδρομος Μ10 συνδέει την πόλη με τη Μόσχα προς τη μία κατεύθυνση και με την Αγία Πετρούπολη προς την άλλη. Το Βαλντάι απέχει 386 χιλιόμετρα από τη Μόσχα και 140 χιλιόμετρα από το Νόβγκοροντ, την πρωτεύουσα της περιφερείας του.

## Ιστορία
Η πόλη αναφέρεται για πρώτη φορά σε ένα χρονικό του έτους 1495. Εκείνη την εποχή ανήκε στη Δημοκρατία του Νόβγκοροντ. Η ανάπτυξη του Βαλντάι διευκολύνθηκε από την κατασκευή μιας αμαξιτής οδού που συνέδεε το Νόβγκοροντ με την Κεντρική Ρωσία και από την ίδρυση το 1653 της Μονής Βαλντάι Ιβέρσκι, η οποία εξελίχθηκε σε μείζον κέντρο γραμμάτων και πολιτισμού. Το μοναστήρι αυτό, που κτίσθηκε υπό την αιγίδα του Πατριάρχη Μόσχας Νίκωνα είναι κτισμένο επάνω σε ένα από τα νησιά της λίμνης Βαλντάισκογιε. Τον 19ο αιώνα το Βαλντάι έγινε το κέντρο κατασκευής καμπανών ολόκληρης της Ρωσίας.

## Παραπομπές


## Πηγές
* Το ομώνυμο λήμμα στη *Νέα Ελληνική Εγκυκλοπαίδεια* «Χάρη Πάτση», τόμ. 7, σελ. 714
* 

## Εξωτερικοί σύνδεσμοι

* Επίσημος ιστότοπος (στη ρωσική)
* Ανεπίσημος ιστότοπος (στη ρωσική)

Κατηγορία:Πόλεις του Όμπλαστ του Νόβγκοροντ
Βαλτελλίνα

Η **Βαλτελλίνα** (, ) είναι κοιλάδα στα όρια των Άλπεων, στη Λομβαρδία της βόρειας Ιταλίας, στα σύνορα με την Ελβετία. Σήμερα είναι γνωστή για το χιονοδρομικό κέντρο της, τις θερμές ιαματικές πηγές της, το αποξηραμένο κρέας μπρεζάολα, τα ντόπια τυριά (ιδίως το *μπίττο*, που πήρε το όνομά του από το ποτάμι Μπίττο) και κρασιά. Κάποτε η κοιλάδα ήταν στρατηγική αλπική διάβαση, που οδηγούσε μέχρι τη Γερμανία. Ο έλεγχός της έγινε αντικείμενο σφοδρών διενέξεων, ιδίως κατά τον Τριακονταετή Πόλεμο , όταν αποτελούσε σημαντικό τμήμα της Ισπανικής οδού.

## Γεωγραφία
Ο σημαντικότερος δήμος της κοιλάδας Βαλτελλίνα είναι το Σόντριο, ενώ άλλα αξιόλογα κέντρα είναι οι Απρίκα, Μορμπένιο, Τιράνο, Μπόρμιο και Λιβίνιο. Παρά το ότι το Λιβίνιο βρίσκεται στη βόρεια πλευρά του αλπικού υδροκρίτη, θεωρείται μέρος της Βαλτελλίνα επειδή διοικητικώς υπάγεται στην Επαρχία του Σόντριο.

## Παραπομπές


## Πηγές
* Το ομώνυμο λήμμα στη *Νέα Ελληνική Εγκυκλοπαίδεια* «Χάρη Πάτση», τόμος 7, σελ. 724

Κατηγορία:Κοιλάδες της Ευρώπης
Κατηγορία:Κοιλάδες της Ελβετίας
Κατηγορία:Άλπεις
Κατηγορία:Γεωγραφία της Λομβαρδίας
Κατηγορία:Ιστορικές περιοχές της Ιταλίας
Λουί Παστέρ Βαλερύ-Ραντό

Ο **Λουί Παστέρ Βαλερύ-Ραντό** (, 3 Μαΐου 1886 – 9 Οκτωβρίου 1970) ήταν Γάλλος ιατρός, εγγονός του μεγάλου μικροβιολόγου Λουί Παστέρ, του οποίου συνέγραψε τη βιογραφία. Επίσης ο Παστέρ Βαλερύ-Ραντό επιμελήθηκε την έκδοση του συνόλου των έργων του παππού του. Ο πατέρας του, ο Ρενέ Βαλερύ-Ραντό (1853-1933), που είχε πάρει ως σύζυγό του το 1879 την κόρη του Παστέρ Μαρί Λουίζ (γενν. 1858) είχε επίσης γράψει βιβλία για τον πεθερό του. Ο Λουί Παστέρ Βαλερύ-Ραντό εκλέχθηκε το 1936 μέλος της Εθνικής Ακαδημίας Ιατρικής και το 1939 καθηγητής της Ιατρικής Σχολής του Πανεπιστημίου των Παρισίων, στην έδρα της Παθολογίας. Στις 12 Οκτωβρίου 1944 έγινε μέλος και της Γαλλικής Ακαδημίας. Απεβίωσε στο Παρίσι σε ηλικία 84 ετών.

## Παραπομπές


## Πηγές
* Το λήμμα «Βαλερύ-Ραντό Ρενέ» στη *Νέα Ελληνική Εγκυκλοπαίδεια* «Χάρη Πάτση», τόμος 7, σελ. 707

Κατηγορία:Γάλλοι βιογράφοι
Κατηγορία:Γάλλοι ιατροί
Κατηγορία:Ιατροί του 20ού αιώνα
Κατηγορία:Ιστορικοί της ιατρικής
Κατηγορία:Γάλλοι ακαδημαϊκοί
Πάουλ Βάλντεν

Ο **Πάουλ Βάλντεν** (, , , 26 Ιουλίου 1863 – 22 Ιανουαρίου 1957) ήταν Ρωσογερμανός χημικός γνωστός για τις έρευνές του στη στερεοχημεία και μετέπειτα στην ιστορία της χημείας. Ειδικότερα ανεκάλυψε τη λεγόμενη αναστροφή Walden και τον «κανόνα του Walden», ενώ συνέθεσε το πρώτο ιοντικό υγρό σε θερμοκρασία δωματίου, το νιτρικό αιθυλαμμώνιο.

## Παραπομπές


## Πηγές
* Το λήμμα «Βάλντεν Παύλος» στη *Νέα Ελληνική Εγκυκλοπαίδεια* «Χάρη Πάτση», τόμος 7, σελ. 715

Κατηγορία:Γερμανοί χημικοί
Κατηγορία:Ρώσοι χημικοί
Κατηγορία:Λετονοί επιστήμονες
Κατηγορία:Γερμανοί της Βαλτικής
Βαλιστής

Ο **βαλιστής** (επιστημονική-λατινική ονομασία *Balistes*) είναι γένος επιπελαγικών ψαριών που ανήκουν στην ομώνυμη οικογένεια βαλιστίδες (*Balistidae*). Οι βαλιστές ζουν στον Ατλαντικό και στον ανατολικό Ειρηνικό Ωκεανό.

## Ταξινομική
Το *Balistes* προτάθηκε για πρώτη φορά ως γένος από τον ίδιο τον πατέρα της βιολογικής ταξινομικής, τον Κάρολο Λινναίο, στη 10η έκδοση του *[[Systema Naturae]]* το 1758. Με βάση αυτό το γένος ορίσθηκε και η οικογένεια βαλιστίδες, αλλά και η υπόταξη βαλιστοειδείς (*Balistoidei*) της τάξεως τετραοδοντόμορφα.

Μια φυλογενετική μελέτη (δηλαδή ανάλυση DNA) του 2016 βρήκε ότι το γένος *Balistes* δεν ήταν μονοφυλετικό, αλλά ότι μεταφέροντας το είδος *[[Pseudobalistes naufragium]]* στο *Balistes naufragium* και το *[[Balistoides viridescens]]* στο *Pseudobalistes viridescens* επιτυγχάνεται η μονοφυλετικότητα και των τριών γενών *Balistes*, *[[Balistoides]]* και *[[Pseudobalistes]]*.

## Είδη
Σήμερα γίνονται γενικώς δεκτά τα εξής τέσσερα ζώντα είδη βαλιστή:

Εκτός αυτών, είναι γνωστά μόνο από απολιθώματα τα εξής εξαφανισμένα είδη:

* †*Balistes crassidens*
* †*Balistes dubius*
* †*Balistes lerichei*
* †*Balistes lopezi*
* †*Balistes procapriscus*
* †*Balistes vegai*

## Περιγραφή
Οι βαλιστές έχουν ρωμαλέα και πλευρικώς συμπιεσμένα σώματα. Υπάρχει μια ευδιάκριτη αύλακα που αρχίζει κάτω από το μάτι και καταλήγει ακριβώς πάνω από το ρουθούνι. Το στόμα είναι μικρό και ανοίγει μόνο εμπρός, αλλά διαθέτει ισχυρές σιαγόνες. Η κάθε σιαγόνα είναι εφοδιασμένη με οκτώ μεγάλα εξωτερικά δόντια και μικρότερα πριονωτά δόντια στο εσώτερο μέρος της. Η σχισμή των βραγχίων είναι μικρή και βρίσκεται εμπρός από τη βάση του θωρακικού πτερυγίου. Το ραχιαίο πτερύγιο φέρει τρεις άκανθες, με την πρώτη να μπορεί να στερεωθεί σε όρθια θέση, ενώ η δεύτερη άκανθα έχει το μισό μήκος της πρώτης. Τα λεκανιαία πτερύγια είναι υποτυπώδη και αποτελούνται από 4 λέπια. Το δέρμα είναι χονδρό και τραχύ, καλυπτόμενο από πλακοειδή λέπια διατεταγμένα σε κανονικές διαγώνιες σειρές. Το ρύγχος καλύπτεται εντελώς από λέπια. Η πλευρική γραμμή είναι δυσδιάκριτη. Είναι αρκετά μεγάλα ψάρια, με το μεγαλύτερο είδος, το *B. polylepis*, να φθάνει σε μέγιστο αναφερόμενο συνολικό μήκος 76 εκατοστά.

## Παραπομπές


## Πηγές
* Το λήμμα «βαλλιστής» στη *Νέα Ελληνική Εγκυκλοπαίδεια* «Χάρη Πάτση», τόμος 7, σσ. 709-710

Βαλιστης
Λούις Βάλντενμπουργκ

Ο **Λούις Βάλντενμπουργκ** (, 31 Ιουλίου 1837 – 14 Απριλίου 1881) ήταν Γερμανός ιατρός, που ειδικεύθηκε στις παθήσεις του θώρακα και του λάρυγγα. Εφεύρε ή ανέπτυξε αρκετά ιατρικά εργαλεία και όργανα, όπως ένα οισοφαγοσκόπιο και το σφυγμομανόμετρο. Δίδαξε στο Πανεπιστημιακό Νοσοκομείο Charité του Βερολίνου από το 1871.

## Βιογραφικά δεδομένα
Ο Βάλντενμπουργκ γεννήθηκε στο Βιέλεν, που τότε υπαγόταν στο Μεγάλο Δουκάτο του Πόζεν. Απεφοίτησε το 1860 από την Ιατρική Σχολή του Πανεπιστημίου του Βερολίνου με μια πτυχιακή εργασία στη λατινική γλώσσα υπό τον τίτλο «De origine et structura membranarum, quae in tubercullis capsulisque verminosis involucrum praebent». Μετά από μεταπτυχιακά στο Πανεπιστήμιο της Χαϊδελβέργης, εδραιώθηκε στο Βερολίνο ως ειδικός στις παθήσεις του θώρακα και του λάρυγγα. Από το 1864 έως το 1868 ήταν ένας από τους συντάκτες του ιατρικού περιοδικού *Allgemeine Medizinische Central-Zeitung*. Το 1865 έλαβε τον τίτλο του υφηγητού από το Πανεπιστήμιο του Βερολίνου. Το 1868 σχεδίασε ένα ενδοσκόπιο για την εξέταση του λάρυγγα και του οισοφάγου, στο οποίο αργότερα προσάρμοσε ένα κάτοπτρο και τηλεσκοπικό σωλήνα. Από το 1868 μέχρι τον θάνατό του είχε την επιμέλεια του εβδομαδιαίου περιοδικού *Berliner Klinische Wochenschrift*. Το 1871 διορίσθηκε επίκουρος καθηγητής και το 1877 διευθυντής στο Πανεπιστημιακό Νοσοκομείο Charité του Βερολίνου.

Ο Λούις Βάλντενμπουργκ απεβίωσε στο Βερολίνο σε ηλικία 44 ετών.

## Επιλεγμένη εργογραφία
* *Handbuch der allgemeinen und speciellen Arzneiverordnungs-Lehre : mit besonderer Berücksichtigung der neuesten Arzneimittel und der neuesten Pharmacopoeen* (= «εγχειρίδιο γενικής και ειδικής συνταγογραφήσεως φαρμάκων, με ειδική επικέντρωση επί των νεοτάτων φαρμάκων και της νεοτάτης φαρμακοποιίας»)
** 8η έκδοση, neu umgearb. u. verm. Aufl., εκδ. Hirschwald, Βερολίνο 1873, ψηφιακή έκδοση
* «Über Blutaustritt und Aneurysmenbildung, durch Parasiten bedingt» (= «αιμορραγίες και ανευρύσματα προκαλούμενα από παράσιτα»), στο *Archiv für Anatomie und Physiologie*, 1860.
* «Über Structur und Ursprung der Wurmhaltigen Cysten» (= «δομή και προέλευση των σκωληκοφόρων κύστεων»), στο *Archiv für Pathologische Anatomie und Physiologie und für Klinische Medicin*, 1862
* *Lehrbuch der Respiratorischen Therapie* (= «σύγγραμμα αναπνευστικής θεραπείας»), Βερολίνο 1864 (β΄ έκδ. 1872)
* *Die Tuberkulose, die Lungenschwindsucht und Scrofulose* (= «φυματίωση, πνευμονική φθίση και σκροφούλωση»), Βερολίνο 1869
* *Die Pneumatische Behandlung der Respirations- und Circulations-Krankheiten*, Βερολίνο 1875 (β΄ έκδ. 1880)

## Παραπομπές


## Πηγές
* Το λήμμα «Βάλντενμπουργκ Λουδοβίκος» στη *Νέα Ελληνική Εγκυκλοπαίδεια* «Χάρη Πάτση», τόμος 7, σελ. 715

Κατηγορία:Γερμανοί ιατροί
Κατηγορία:Πνευμονολόγοι
Φραντσέσκα Αλμπανέζε

Η **Φραντσέσκα Πάολα Αλμπανέζε** (30 Μαρτίου 1977) είναι Ιταλίδα νομικός και ειδική στα ανθρώπινα δικαιώματα  η οποία υπηρετεί ως Ειδική Εισηγήτρια των Ηνωμένων Εθνών (ΟΗΕ) για τα κατεχόμενα Παλαιστινιακά εδάφη από την 1η Μαΐου 2022· αρχικά διορίστηκε για τριετή θητεία , και τον Απρίλιο του 2025 επιβεβαιώθηκε για ακόμα τρία χρόνια.  Είναι η πρώτη γυναίκα που κατέχει αυτή τη θέση.

Έχει πτυχίο νομικής με άριστα από το Πανεπιστήμιο της Πίζας και μεταπτυχιακό (Master of Laws) στα ανθρώπινα δικαιώματα από το Πανεπιστήμιο SOAS του Λονδίνου. Είναι συνεργαζόμενη ερευνήτρια στο Ινστιτούτο Μελέτης της Διεθνούς Μετανάστευσης του Πανεπιστημίου Τζορτζτάουν και ανώτερη σύμβουλος για τη Μετανάστευση και τον Εξαναγκασμένο Εκτοπισμό στον μη κερδοσκοπικό οργανισμό Arab Renaissance for Democracy and Development (ARDD).

Στο πλαίσιο της θέσης της ως Ειδική Εισηγήτρια του ΟΗΕ, η Αλμπανέζε έχει ασκήσει κριτική στην ισραηλινή κατοχή των παλαιστινιακών εδαφών και στην πρώτη της έκθεση συνέστησε στα κράτη-μέλη του ΟΗΕ να αναπτύξουν ένα σχέδιο για τον τερματισμό της κατοχής και του απαρτχάιντ. Μετά την εισβολή του Ισραήλ στη Λωρίδα της Γάζας, η Αλμπανέζε κάλεσε για άμεση κατάπαυση του πυρός και προειδοποίησε ότι οι Παλαιστίνιοι στη Γάζα διατρέχουν κίνδυνο εθνοκάθαρσης. Στις 26 Μαρτίου 2024, ανέφερε στο Συμβούλιο Ανθρωπίνων Δικαιωμάτων του ΟΗΕ ότι οι ενέργειες του Ισραήλ στη Γάζα συνιστούν γενοκτονία.

Οι επικριτές της Αλμπανέζε την έχουν κατηγορήσει για αντισημιτισμό και αντι-ισραηλινή προκατάληψη. Ωστόσο, αρκετές οργανώσεις ανθρωπίνων δικαιωμάτων και πολυάριθμοι μελετητές του αντισημιτισμού έχουν δηλώσει ότι οι κατηγορίες αυτές είναι αβάσιμες προσπάθειες δυσφήμησής της.

Τον Ιούνιο του 2025, τα Ηνωμένα Έθνη δημοσίευσαν έκθεση της Αλμπανέζε στην οποία αναφέρεται ότι εταιρικοί όμιλοι συμβάλλουν και αποκομίζουν κέρδη από την κατοχή των παλαιστινιακών εδαφών και τη γενοκτονία στη Γάζα. Η έκθεση απαριθμεί 48 εταιρείες, μεταξύ των οποίων η Microsoft, η Alphabet Inc. και η Amazon, οι οποίες —όπως αναφέρεται— βοηθούν το Ισραήλ στην εκτόπιση των Παλαιστινίων, κατά παράβαση του διεθνούς δικαίου. Ως απάντηση, το Υπουργείο Οικονομικών των Ηνωμένων Πολιτειών, υπό την κυβέρνηση Τραμπ, επέβαλε κυρώσεις στην Αλμπανέζε, σύμφωνα με το Προεδρικό Διάταγμα 14203, χαρακτηρίζοντάς την «ειδικά ορισμένο πρόσωπο» (specially designated national), γεγονός που απαγορεύει σε κάθε Αμερικανό πολίτη ή εταιρεία να συναλλάσσεται μαζί της.

## Παραπομπές


## Εξωτερικοί σύνδεσμοι
* 

Κατηγορία:Ιταλοί πανεπιστημιακοί
Κατηγορία:Wikipedia pages under 30-500 editing restriction
Βένι Χανίων

Το **Βένι** είναι σχεδόν ακατοίκητος οικισμός της Κρήτης στην Περιφερειακή Ενότητα Χανίων.

## Γενικά στοιχεία
Το Βένι βρίσκεται στο βόρειο τμήμα του νησιού, νότια και δίπλα στην Χερσόνησο Ροδωπού (ή Σπάθα), σε υψόμετρο 362 μέτρα. Απέχει περίπου 13 χιλιόμετρα δυτικά από το Γεράνι (έδρα του δήμου) και 31 χιλιόμετρα δυτικά  από τα Χανιά ενώ στα νοτιοανατολικά του περνάει ο Β.Ο.Α.Κ.  

Αναφέρεται επίσημα, ως ξεχωριστός οικισμός το 1925 να προσαρτάται στην τότε κοινότητα Νοχιών. Σύμφωνα με το πρόγραμμα «Καλλικράτης» και την τροποποίησή Κλεισθένης Ι, μαζί με την Καλυδονία, το Κουμούλι, την Καμάρα και το Μελισσουργείο αποτελούν την κοινότητα Καλυδονίας, που ανήκει στη Δημοτική Ενότητα Κολυμβαρίου του Δήμου Πλατανιά και σύμφωνα με την απογραφή 2021 απογράφησαν 3 κάτοικοι ενώ με αυτήν του 2011 ήταν 6. 

## Εξωτερικοί σύνδεσμοι

* Ο Άγιος Μάρκος στο Βένι Καληδονίας Χανίων στο youtube.com. 

## Παραπομπές


Βένι
Βένι
Ισπανικό πρωτάθλημα ποδοσφαίρου ανδρών 2002-03

Το **Ισπανικό πρωτάθλημα ποδοσφαίρου ανδρών 2002-03** ήταν η 72η σεζόν της Πριμέρα Ντιβισιόν. Ξεκίνησε στις 31 Αυγούστου 2002 και ολοκληρώθηκε στις 22 Ιουνίου 2003.

## Ομάδες
Στο πρωτάθλημα συμμετείχαν 20 ομάδες: οι 17 καλύτερες ομάδες της προηγούμενης σεζόν και οι τρεις ομάδες που προβιβάστηκαν από τη Σεγούντα Ντιβισιόν. Οι ομάδες που προβιβάστηκαν ήταν η Ατλέτικο Μαδρίτης, η Ράθινγκ Σανταντέρ και η Ρεκρεατίβο Χουέλβα, οι οποίες επέστρεψαν στην πρώτη κατηγορία μετά από απουσία δύο, ενός και είκοσι τριών ετών αντίστοιχα. Αντικατέστησαν τις Λας Πάλμας, Τενερίφε και Ρεάλ Σαραγόσα μετά από δύο, ένα και είκοσι τέσσερα χρόνια αντίστοιχα στην πρώτη κατηγορία.

(*) Προβιβάστηκε από τη Σεγούντα Ντιβισιόν

## Βαθμολογία

## Παραπομπές



Κατηγορία:Πριμέρα Ντιβιζιόν
Κατηγορία:Εγχώρια ποδοσφαιρικά πρωταθλήματα 2002-2003
Λειτουργία AI (Google)

Η **Λειτουργία AI** (Αγγλικά: AI Mode) είναι μια λειτουργία αναζήτησης που ενσωματώνεται στην Αναζήτηση Google. Τον Μάρτιο του 2025, η Google παρουσίασε πειραματικά τη νέα αυτή λειτουργία, η οποία επιτρέπει στους χρήστες να υποβάλλουν σύνθετα και πολυμερικά ερωτήματα και να λαμβάνουν εκτενείς, παραγόμενες από τεχνητή νοημοσύνη απαντήσεις. Αυτή η λειτουργία χρησιμοποιεί το προηγμένο μοντέλο Gemini 2.0 της Google, το οποίο βελτιώνει τις ικανότητες συλλογισμού του συστήματος και υποστηρίζει πολυτροπικές εισόδους, όπως κείμενο, εικόνες και φωνή.

Αρχικά, η Λειτουργία AI ήταν διαθέσιμη στους συνδρομητές του Google One AI Premium στις Ηνωμένες Πολιτείες, οι οποίοι είχαν πρόσβαση σε αυτήν μέσω της πλατφόρμας Search Labs. Αυτή η σταδιακή κυκλοφορία επέτρεψε στη Google να συλλέξει σχόλια χρηστών και να βελτιώσει τη λειτουργία πριν από τη γενικότερη κυκλοφορία της.

## Παραπομπές

## Εξωτερικοί σύνδεσμοι
* Επίσημος ιστότοπος
* *[https://blog.google/products/search/ai-mode-search/ Επέκταση των Επισκοπήσεων AI και παρουσίαση της Λειτουργίας AI] (Expanding AI Overviews and introducing AI Mode)*

Κατηγορία:Google (λογισμικά)
Κατηγορία:Τεχνητή νοημοσύνη
Κατηγορία:Google
Κατάλογος βασιλικών συζύγων της Πρωσίας

Η **Βασίλισσα της Πρωσίας** (γερμ.: *Königin von Preußen*) ήταν βασιλική σύζυγος του ηγεμόνα του Βασιλείου της Πρωσίας, από την ίδρυσή του το 1701 έως την κατάργηση το 1918. Καθώς όλοι οι ηγεμόνες της Πρωσίας έπρεπε να είναι άνδρες, δεν υπήρξε ποτέ Βασίλισσα βασιλεύουσα της Πρωσίας. Μέχρι το 1806, η Βασίλισσα της Πρωσίας ήταν επίσης Εκλέκτειρα του Βρανδεμβούργου. Μετά το 1871, ήταν επίσης Γερμανίδα Αυτοκράτειρα. Μέχρι το 1772, ο τίτλος της ήταν «Βασίλισσα στην Πρωσία» (βλ. Βασιλιάς στην Πρωσία).

## Δούκισσες της Πρωσίας

## Βασίλισσες στην Πρωσία

## Βασίλισσες της Πρωσίας

## Τιτουλάριες Βασίλισσες της Πρωσίας μετά το 1918

## Δείτε επίσης
*Κατάλογος μοναρχών της Πρωσίας

Κατηγορία:Βασίλισσες της Πρωσίας
Κατηγορία:Δούκισσες της Πρωσίας
Διεθνής Μαραθώνιος «Μέγας Αλέξανδρος»

Ο **Διεθνής Μαραθώνιος «Μέγας Αλέξανδρος»** είναι ετήσιος αγώνας δρόμου που διεξάγεται στη Μακεδονία, με αφετηρία την Πέλλα και τερματισμό στη Θεσσαλονίκη. Ο πρώτος μαραθώνιος πραγματοποιήθηκε το 2006 και έκτοτε διοργανώνεται κάθε χρόνο υπό την αιγίδα της Περιφέρειας Κεντρικής Μακεδονίας, της Ελληνικής Ολυμπιακής Επιτροπής, της της Ελληνικής Εθνικής Επιτροπής για την UNESCO και άλλων εθνικών και τοπικών φορέων. Ο αγώνας αποτελεί μέλος της Διεθνούς Ομοσπονδίας Μαραθωνίων και Αγώνων Αποστάσεων (AIMS) και διεξάγεται σύμφωνα με τους κανονισμούς της World Athletics.

Η διοργάνωση περιλαμβάνει τον κλασικό μαραθώνιο δρόμο, καθώς και μικρότερες διαδρομές για τη συμμετοχή ευρύτερου κοινού, όπως δρόμους 10.000 μ. και 5.000 μ., ενώ πραγματοποιούνται και παιδικοί αγώνες. Ο Μαραθώνιος «Μέγας Αλέξανδρος» έχει διεθνή χαρακτήρα, με συμμετοχή δρομέων από δεκάδες χώρες, και θεωρείται σημαντική αθλητική και τουριστική εκδήλωση για την Θεσσαλονίκη και την Κεντρική Μακεδονία. Η διαδρομή του Μαραθωνίου «Μέγας Αλέξανδρος» χαρακτηρίζεται από μικρές υψομετρικές διακυμάνσεις και χαμηλή δυσκολία, γεγονός που την καθιστά κατάλληλη για την επίτευξη ρεκόρ και υψηλών ατομικών επιδόσεων.

## Περιγραφή διαδρομής
Ο Διεθνής Μαραθώνιος Μέγας Αλέξανδρος έχει ως αφετηρία την κεντρική πλατεία της Πέλλας, μπροστά από το άγαλμα του έφιππου Μεγάλου Αλεξάνδρου. Στη συνέχεια οι δρομείς εισέρχονται στην εθνική οδό Έδεσσας–Θεσσαλονίκης και ακολουθούν την κατεύθυνση προς την Θεσσαλονίκη. Στην διαδρομή τους περνάνε από πόλεις και χωριά, όπως η Χαλκηδόνα, η Γέφυρα, η Ιωνία και το Κορδελιό. Η διαδρομή περιλαμβάνει γέφυρες πάνω από τον Αξιό και τον Γαλλικό ποταμό και ολοκληρώνεται στη Λεωφόρο Μεγάλου Αλεξάνδρου στη Θεσσαλονίκη, στο ύψος του αγάλματος του Μεγάλου Αλεξάνδρου. Σε κάθε χιλιόμετρο της διαδρομής υπάρχει σήμανση που υποδεικνύει την διανυθείσα απόσταση. 

Πρόκειται για έναν αγώνα δρόμου που χαρακτηρίζεται από χαμηλό βαθμό δυσκολίας, με μικρές υψομετρικές διακυμάνσεις, διαρκή ανατολική κατεύθυνση και μεγάλες ευθείες, καθιστώντας τη διαδρομή κατάλληλη για μεγάλες επιδόσεις και πιθανή επίτευξη ρεκόρ. Κατά μήκος της μαραθώνιας διαδρομής υπάρχουν 15 σταθμοί υποστήριξης, όπου παρέχονται εφόδια τροφοδοσίας-υδροδοσίας, ιατρική φροντίδα και χημικές τουαλέτες.

## Νικητές

## Δείτε επίσης
* Κατάλογος μαραθωνίων της Ελλάδας
* Μαραθώνιος

## Παραπομπές

Κατηγορία:Μαραθώνιος
Κατηγορία:Αθλητισμός στην Ελλάδα